15 ஏழு நாள்களுக்குப் புளிப்பற்ற அப்பங்களையே உண்ணுங்கள்!  முதல் நாளிலேயே புளித்த மாவை உங்கள் வீடுகளிலிருந்து அகற்றி விடுங்கள்.  ஏனெனில் முதல் நாள் தொடங்கி ஏழாம் நாள்வரை  புளித்த அப்பத்தை உண்பவன் இஸ்ரயேலிலிருந்து விலக்கி வைக்கப்படுவான். 16 முதல் நாளிலும், ஏழாம் நாளிலும்  நீங்கள் புனித அவை கூடுவதற்கு அழையுங்கள்.  இந்நாள்களில் எவ்வேலையும் செய்ய வேண்டாம்;  ஒவ்வொருவரும் உண்ணத் தேவையானதை மட்டும் நீங்கள் தயார் செய்யலாம்.